CELEX: C2007/042/26
Language: hu
Date: 2007-02-24 00:00:00
Title: C-521/06. sz. ügy: A T-94/05. sz., Athinaïki Techniki AE kontra Bizottság ügyben 2006. szeptember 26-án hozott végzés ellen az Athinaïki Techniki AE által 2006. december 21-én benyújtott fellebbezés

24.2.2007   
            
            
               HU
            
            
               Az Európai Unió Hivatalos Lapja
            
            
               C 42/16
            
         A T-94/05. sz., Athinaïki Techniki AE kontra Bizottság ügyben 2006. szeptember 26-án hozott végzés ellen az Athinaïki Techniki AE által 2006. december 21-én benyújtott fellebbezés
   (C-521/06. sz. ügy)
   (2007/C 42/26)
   Az eljárás nyelve: francia
   Felek
   
      Fellebbező: az Athinaïki Techniki AE (képviselő: S. A. Pappas Δικηγόρος)
   
      A többi fél az eljárásban: az Európai Közösségek Bizottsága és az Athens Resort Casino AE Symmetochon
   A fellebbező kérelmei
   A fellebbező kéri, hogy a Bíróság:
   
               —
            
            
               semmisítse meg a megtámadott végzést;
            
         
               —
            
            
               adjon helyt az Elsőfokú Bíróság elé beterjesztett kereseti kérelmeknek; és
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek
   A fellebbező egyetlen jogalapra hivatkozik fellebbezése alátámasztására, amely arra vonatkozik, hogy az Elsőfokú Bíróság tévedett a fellebbező panasza vizsgálatát lezáró levél jogi minősítésében. Egyrészt a Bizottság által vizsgált ügy – annak állapotára tekintettel – lezárása igenis végleges volt; másrészt a Bizottság által hozott döntés hátteréből egyértelműen kiderül, hogy a Bizottság igenis burkoltan indokolással ellátott határozatot hozott a panasz tárgyát képező támogatások minősítésével kapcsolatosan. Következésképpen az Elsőfokú Bíróság jogban való tévedést követett el annak megállapításával, hogy a megtámadott határozat ellen nincs helye közösségi bíróság előtti eljárásnak, és ezért a keresetet mint elfogadhatatlant elutasította.